cyanic-selkie/wikianc huggingface dataset:
Angolas kvinnelandslag i fotball
Angolas kvinnelandslag i fotball representerer Angola i internasjonal fotball. Angola har, i motsetning til mange afrikanske land, aldri tapt med stygge sifre. Det tilhører sjeldenhetene at de taper med mer enn to mål.
Angola har en delt tredjeplass fra Afrikamesterskapet i 1995. Angola kvalifiserte seg også til mesterskapet i 2002, der de spilte uavgjort mot Zimbabwe og Sør-Afrika, men tapte for Kamerun med ett mål. Siden har ikke Angola kvalifisert seg til mesterskapet.
I kvalifiseringen til OL 2008 kom Angola ikke lenger enn første runde, da de møtte Ghana som vant. Imidlertid kom Angola til finalen i COFASA-cup uten baklengsmål, der de møtte Sør-AFrika. Sør-Afrika vant imidlertid 3-1.
Kjemisk forbindelse
En kjemisk forbindelse er en ren kjemisk substans som består av to eller flere ulike kjemiske elementer som kan bli separert til enklere substanser ved kjemiske reaksjoner. Kjemiske forbindelser dannes når to eller flere ulike atomer binder seg sammen og blir til ett. Atomene binder seg sammen til molekyler og ioneforbindelser. Eksempler på slike kjemiske forbindelser er: hydrogenklorid (HCl), natriumklorid (NaCl), polyvinylklorid (PVC). En kjemisk forbindelse har helt andre egenskaper enn de grunnstoffene den kan være dannet av.
Kjemiske sammensetninger har en unik og definert kjemisk struktur; de består av et bestemt antall atomer som er holdt sammen i en definert romlig anordning av kjemiske forbindelser. Kjemiske bindinger kan være molekylære forbindelser holdt sammen av kovalent binding, salter holdes sammen av ioniske sammensetninger, intermetallisk forbindelser holdes sammen av metalliske sammensetninger, eller komplekser holdt sammen av sideordnede kovalente forbindelser. Grunnstoffer er ikke betraktet som kjemiske forbindelser, selv om de består av molekyler som kan inneholde flerfoldige atomer av et enkelt element (eksempelvis H2, S8, etc), noe som er kalt for diatomiske molekyler eller fleratomige molekyler.
Åtteregelen
Kjemiske forbindelser blir i noen tilfeller dannet av «oktettregelen». Åtteregelen er at alle atomene vil ha 8 elektroner i ytterste skall, slik at de blir fullkommen. Unntaket er litium, det vil kvitte seg med det ytterste elektronet for å få fullt skall innerst der det kun kan være 2 elektron.
Elektronpar
Stoffene i hovedgruppe 1 og 2 vil lett reagere med hverandre, etter som at de utligner hverandre på elektronpar. Dette kalles elektronpar-binding. Stoffene har 1 til 4 felles elektron som går i bane i begge atomenes ytre skall.
Bindinger
Man har forskjellige typer av kjemiske bindinger; metallbinding, ionebinding og kovalent binding.
Bibb County (Georgia)
Bibb County er et fylke i den amerikanske delstaten Georgia.
Die Waffen der Jugend
Die Waffen der Jugend er en tysk stumfilm fra 1913, regissert av Robert Wiene og Friedrich Müller.
Handling
Historien er sentrert rundt, May, blir sendt til en internatskole, hvor hun snart blir en veldig livlig og forstyrrende tilstedeværelse. Hun forsøker å stikke av fra skolen, men blir snart oppdaget av Hans og Peter - to uanstendige bøller.
De to mennene tar henne med seg hjem, og behandler henne med respekt. På sin side reformerer Mary dem. Hun får dem blant annet til å barbere seg, reparere klærne deres, og feie gulvet i hytta deres.
Mong
Mong er en grend som ligger sørøst i Eigersund kommune i Rogaland, omtrent 14,5 km fra Egersund sentrum.
Etymologi
I Norske Gaardnavne er navnet Mong beskrevet som en sammensetting av «måke» og «fjord»:
Historie
Tradisjonelt har småbruk og fiske vært hovednæringen. Mange tok også loseoppdrag, den gang man speidet etter skip og rodde og seilte ut for å tilby losetjeneste. I mange år var det egen skole i bygda, som i så mange andre bygder på den tiden. Skolehuset står i dag ved siden av Mongveien fylkesvei 4276 som går fra fylkesvei 44 og ned til Mong.
Det går også en gammel vei fra Ledre til Mong og videre mot Sokndal. Denne blir brukt som turvei og går i variert kystterreng, på deler av veien har en utsikt ut over havet.
Fra krigshistorien er nok det mest kjente ferden til England med fiskeskøyta Hådyr. Her er et utdrag fra en jubileumsbok om hvordan Kåre Mong opplevde overfarten til England og krigsårene. Fiskeskøyta som er avbildet er sannsynligvis "nye" Haadyr, som ble bygd på "verven" i Høllen i Søgne etter krigen.
Hådyr er også et kjent sjømerke litt sørøst for Mong, sjømerket er en hvitmalt fjelltopp.
Stedet
Bygda Mong ligger helt på kysten og det er ingen skjærgård utenfor; Nordsjøen kan være hard og brutal. Landskapet vitner om at her gir ikke været så my gratis, toppene er blankskurt fjell. Trærne vokser opp av små daler og søkk, men stopper når de kommer «over» kanten. Dette har ikke hindret folk i å etablere flere småbruk. På 1960-tallet fant en småbruk med kuer, sau og høns mens en dyrket, gress, poteter og andre grønnsaker. Tidligere ble det også dyrket korn og skåret torv.
I dag er det en blanding av bolighus og fritidsbebyggelse. Det er to naturlige havner Juvåg og Nesapollen/Tuepollen. I Juvåg var det i tidligere tider anløp av rutebåt.
Try Some, Buy Some
«Try Some, Buy Some» er en sang komponert av George Harrison. Den ble opprinnelig skrevet for Ronnie Spector i 1971.
Harrison, som hadde produserte sangen med Phil Spector, gjorde bruk av samme studieinnspilling, og erstattet bare Ronnies vokal med sin egen da han tok låta med på albumet Living in the Material World fra 1973.
Det originale versjonen med Ronnie Spector ble utgitt på Apple Records 19. april 1971. I USA var katalognummeret Apple 1832, mens de i UK ble Apple 33. Sangen entret singellisten på Billboard Hot 100 den 8. mai 1971, og nådde #77. Den holdt seg på listene i fire uker. I England ble ikke singelen noen suksess. Singelen kom med et omslagsbilde med fotografi av Ronnie Spector mot blå bakgrunn.
B-siden var «Tandoori Chicken», som Harrison og Spector skrev sammen. Seiglivede rykter påstår at det er John Lennon som korer i bakgrunnen på denne låta. Melodien og arrangementet minner ikke så lite om sangen «Ain't That a Shame», som Lennon tok med på albumet, Rock & Roll, og Paul McCartney på Tripping the Live Fantastic.
I 2003 spilte også David Bowie inn «Try Some, Buy Some» for albumet Reality. Sang ble for anledningen spilt på Reality Tour, og en versjon ble spilt inn den 8. september 2003 ved Riverside Studios, Hammersmith, London. Den kom med på The Tour Edition av albumet Reality.
Hans Nordvik
Hans Theodor Nordvik, tidligere Torbergsen (født 1. august 1880 i Trondenes, død 22. juli 1960 i Oslo) var en norsk skytter som konkurrerte på begynnelsen av det 20. århundre. Han deltok i skyting under Sommer-OL 1912, og åtte år senere i Sommer-OL 1920 i Antwerpen der han tok laggull i løpende hjort, både enkelt- og dobbeltskudd.
Masseproduksjon
Masseproduksjon eller serieproduksjon er tilvirkning av store mengder standardiserte produkter, oftest på en fabrikk og gjerne på samlebånd.
«Masseproduksjon» som begrep ble popularisert i en artikkel fra 1926 i et tillegg til Encyclopædia Britannica som ble skrevet basert på brevveksling med Ford Motor Co. Henry Ford drev tidlig 1920-tallet masseproduksjon av biler, særlig Ford Model T («T-Ford»). Avisen The New York Times benyttet dog begrepet i tittelen av en artikkel som kom på trykk noe før artikkelen i Britannica.
Guangzong
Guangzong (kinesisk: 广宗; pinyin: Guǎngzōng Xiàn) er et fylke i byprefekturet Xingtai i Hebei i Folkerepublikken Kina.
Befolkningen er på 264 604 (1999).
Taebla kommune
Taebla  (estisk: Taebla vald) er en tidligere landkommune i Lääne fylke i det vestlige Estland, og lå nordøst i fylket uten kyststripe. Kommunen hadde cirka 2 910 innbyggere og et areal på om lag 141 km². Kommunens administrasjonssenter lå i Taebla (946 innb), mens tettstedet Palivere hadde 851 innbyggere. Tettstedet Taebla hadde fallende folketall, det var 909 ved inngangen til 2009.
Gylne tider
Gylne tider er et norsk underholdningsprogram som gikk fem sesonger på TV 2 fra 2002 til 2016. Programmet ble ledet av Øyvind Mund, som sammen med kameramann Steinar Marthinsen og lydmann Ingar Thorsen reiste rundt og møtte sine barndoms- og ungdomshelter. Serien tok utgangspunkt i storheter fra 1980- og 1990-tallet. Første sesong ble sendt med navnet Gyldne tider, men skrivemåten ble endret til Gylne tider fra og med andre sesong.
TV-serien
Den første sesongen omhandlet svenske stjerner fra film, TV, sport og musikk som var store i Norge på 70- og 80-tallet. Sesongen hadde premiere 16. august 2002 og bestod av fire episoder. Det ble gjensyn med svenske ikoner som blant andre Björn Borg, Björn Skifs, Ingemar Stenmark, Gunde Svan, Lill-Babs, Jan Boklöv, Joey Tempest, Lill Lindfors og Carola.
Crisis? What Crisis?
'Crisis? What Crisis?' er Supertramps fjerde studioalbum, utgitt i 1975.
Gylne tider
TV-serien
Etter suksessen med den første sesongen ble det lagd en ny sesong, denne gangen med norske helter, hovedsakelig fra 80-tallet. Andre sesong hadde premiere 11. januar 2004 og bestod av seks ordinære episoder pluss en «best of/behind the scenes»-episode. I andre sesong ble det gjensyn med blant andre popgruppa Drama, The Kids, Vibeke Sæther, Knutsen & Ludvigsen, Anita Hegerland, Roger Ruud, Bobbysocks, Grete Waitz, Dollie, Kirkevaag/Lystad/Mjøen og Oddvar Brå.
Crisis? What Crisis?
Sporliste
Alle sangene er kreditert Rick Davies og Roger Hodgson.
Eucerini
Langhornsbier (Eucerini) er en gruppe av vepser som hører til familien Apidae. Den er en artsrik gruppe med rundt 500 arter fordelt på over 30 slekter, men det er sannsynlig at noen av disse bør slås sammen. Det er registrert 117 arter i Europa.
Averøykameratene
Idrettslaget Averøykameratene (stiftet i 1951) er en fotballklubb som holder til på Averøya på Nordmøre. Klubben er plassert i 5. divisjon fotball for herrer og spiller sine hjemmekamper på Bruhagen stadion. Stadionet har sitteplasser for ca. 700 tilskuere, men tilskuerrekorden er på 2,300 i en cup-kamp mot Rosenborg i 1997. Nasjonalt er Averøykameratene mest kjent for å ha fostret opp Magne Hoseth. Averøykameratene har også spilt i 2.divisjon.
Pingxiang (Xingtai)
Pingxiang (kinesisk: 平乡县; pinyin: Píngxiāng Xiàn) er et fylke i Xingtai-prefekturet i provinsen Hebei i Folkerepublikken Kina. Befolkningen er på 270.066 (1999).
På Han-dynastiets tid var det kjent som Julu fylke (钜鹿县), fødested til Zhang Jiao, Zhang Bao og Zhang Liang.
Eucerini
Levevis
Eucerini er solitære bier som bygger reir enkeltvis.
Mannskoret
Mannskoret er et mannskor som øver på Kampen bistro i Oslo hver tirsdag og som ble startet i 2002 av DumDum Boys-vokalist Prepple Houmb, radioprogramleder Espen Thoresen og TV-produsent Hasse Lindmo.
Mannskoret kaller seg «et kor for folk som ikke trodde de likte korsang», og teller til sammen 32 personer, kjente og ukjente. Koret synger blant annet gamle rock- og popklassikere fra bla. Raga Rockers, Jokke og Valentinerne, De Press, Frank Zappa, Knutsen & Ludvigsen, Billy Bragg, deLillos, Dead Kennedys og Ramones. Koret synger også nasjonalsanger fra nedlagte stater og et og annet klassisk korverk.
Mannskoret har, og har hatt, mange kjente medlemmer, deriblant Geir Schau, Rune Gokstad, Kjartan Kristiansen, Ivar Nergaard, Ivar Eidem, Sven Nordin, Atle Antonsen, Sverre Knudsen og Rune Nilson,
Gylne tider
TV-serien
Den 29. oktober 2006 var det klart for tredje sesong av Gylne tider. Denne sesongen dreide det seg om internasjonale stjerner, og serien var blitt stadig sterkere fokusert rundt kun åttitallet. Den tredje serien bestod av åtte ordinære episoder pluss en «best of»-episode og en «behind the scenes»-episode. I alt 62 åttitallsstjerner medvirket i tredje sesong, blant andre Linda Evans, Pamela Sue Martin, Lorenzo Lamas, Sabrina, Samantha Fox, Mark Hamill, Bo Derek, Al Corley, Bruce Boxleitner, Richard Chamberlain, Glenn Mederios, The Bangles, Duane Loken, Mel Smith og Peter Shilton.
Fjerde sesong hadde premiere 31. oktober 2010, og ble sendt i HD. En musikkvideo der de forskjellige kjendisgjestene fra fjerde sesong av serien synger The Beatles' «Let It Be» gikk viralt over store deler av verden, noe som fikk TV 2 til å fjerne den fra YouTube da de ikke hadde rettigheter til å spre sangen internasjonalt. David Faustino (Bud Bundy i Våre verste år) hevdet i ettertid at han hadde blitt lurt til å delta i musikkvideoen. Dette ble tilbakevist av Mund.
Femte sesong hadde premiere 28. august 2016, med fokus på 90-tallet. Nærmere 50 stjerner var med, blant andre Sharon Stone (Basic Instinct), Matt LeBlanc (Joey i Venner for livet), Michael Richards (Kramer i Seinfeld), Lara Flynn Boyle (Donna i Twin Peaks), David Hasselhoff (Mitch i Baywatch), Mel B (Spice Girls), Dennis Franz (Sipowicz i NYPD Blue), Ronan Keating (Boyzone), Vinnie Jones (fotballspiller og skuespiller), Hélène Rollès (Helene og gutta), Jason Priestley (Brandon i Beverly Hills 90210), Evander Holyfield (bokselegende) og Larry King (CNN-anker).
Priser
Programmet vant tre Gullruten-priser. For første sesong vant det kategoriene beste reportasjeprogram og årets nyskapning i Gullruten 2003. For sin tredje sesong vant programmet kategorien beste underholdningsprogram i Gullruten 2007. I tillegg ble programleder Øyvind Mund kåret til beste mannlige programleder i Gullruten 2004 for den andre sesongen.
Bok
I forbindelse med tredje sesong av Gylne tider ble det utgitt en bok med tittelen Gylne tider - Nye møter med gamle helter. Boka var skrevet av Øyvind Mund i samarbeid med Erling Arvola og Thomas Leikvoll og ble utgitt på Damm. I boka omtales 34 av stjernene som har vært med i Gylne Tiders tre første sesonger, blant andre Larry Hagman, Linda Evans, Pat Sharp, Nik Kershaw, Bo Derek, Eric Heiden, Gunde Svan og Jan Boklöv.
CD
Sony BMG ga ut 80-Tallets Største Hits Med Gylne Tider i forbindelse med tredje sesong av Gylne tider. CD-en inneholdt 20 låter hentet fra TV-serien, blant annet «Words» – F.R. David, «NeverEnding Story» – Limahl, «Live Is Life» – Opus, «Nothing's Gonna Change My Love For You» – Glenn Medeiros, «Boys (Summertime Love)» – Sabrina, «I Should Have Known Better» – Jim Diamond, «(I Just) Died In Your Arms» – Cutting Crew. CD-en toppet VG-lista 21. november, 28. november og 5. desember 2006 i kategorien «Samleplater». Platen solgte til platina i desember 2006, og ble den mest solgte samleplata i 2006 i Norge med et totalt salg på over 60,000 eksemplarer. I 2007 spilte Gylne tider inn en egen singel kalt «Sommer'n 84» som de fremførte for første gang på God Kveld Gullruten Nachspiel 11. mai 2007.
I juni 2007 gav Sony BMG ut en oppfølger kalt 80-Tallets Største Hits 2. På oppfølgeren er det musikk fra alle tre sesongene av Gylne tider, i tillegg til låter fra artistene som skal være med på Gylne tiders sommerturné. Gylne Tiders egen låt Sommer'n 84 er også med på 80-Tallets Største Hits 2. CD-en toppet samlealbumlista etter en uke, 12. juni 2007, og var den mest solgte CD-en uansett sjanger den uka.
Gylne tider sommerturné
Sommeren 2007 tok Øyvind Mund & Co med seg 80-tallsartister som Alphaville, Tony Hadley (tidligere Spandau Ballet), Katrina (tidligere Katrina and the Waves), Return og Ole Evenrud ut på en sommerturné som startet i Langesund 18. juli og ble avsluttet i Ålesund 5. august. Artistene opptrådte på konsertene i vekslende sammensetning.
Konsentrisk muskelarbeid
Konsentrisk muskelarbeid er når muskelen utvikler kraft og trekker seg sammen, den blir altså kortere. Den er en slags motor og skaper bevegelse. Ved trening kan et eksempel være dersom du heiser deg opp ved hjelp av armene i ribbeveggen. (her trener du biceps)
Konsentrisk muskelarbeid er det motsatte av eksentrisk muskelarbeid, og er definert ved at kraften som utøves av musklene er større enn motkreftene.
Ved konsentrisk muskelarbeid vil musklene kontraheres, slik at muskelen kan frigi tilstrekkelig kraft for å påvirke motkreftene.
Medeja Jugeli
Medeja Nikolajevna Jugeli (russisk: Медея Николаевна Джугели; født 1. august 1925 i Kutaisi i nåværende Georgia, død 8. januar 2016 i Tbilisi) var en sovjetisk turner som deltok i De olympiske leker i 1952 i Helsingfors.
Jugeli ble olympisk mester i turn under Sommer-OL 1952 i Helsingfors. Hun var med på det sovjetiske laget som vant lagkonkurransen foran Ungarn og Tsjekkoslovakia. De andre på laget var Nina Botsjarova, Pelageva Danilova, Ekaterina Kalintsjuk, Maria Gorosjovskaja, Galina Minaitsjeva, Galina Sjamrai og Galina Urbanovitsj.
Eidvågen naturreservat
Eidvågen naturreservat er et naturreservat i Hammerfest kommune. Reservatet dekker et område på 0,302 km² øst for Eidvågen på øya Seiland. Formålet med fredningen er å bevare et viktig fuglefjell med tilhørende plantesamfunn, fugleliv og annet dyreliv som naturlig er knyttet til området.
Krykkje bygger reir i en ca. 50 meter høy fjellside som går bratt ned i sjøen, ytterst i Eidvågen. Det er uvanlig at krykkje hekker så langt fra det åpne havet. Det hekker også noen par av teist i fjellet.
Dimitrij Nazarov
Landslaget
27. mai 2014 fikk han sin første landskamp for mot USA. 9. september 2014 scoret han sitt første landslagsmål mot Bulgaria
A Welcome Intruder
A Welcome Intruder er en amerikansk stumfilm fra 1913, regissert av D. W. Griffith.
Handling
En enkemann får hjelp av en godhjertet nabo, med å gjøre forskjellige husarbeid og holde et våkent øye med den lille gutten hans.
Faren hans arbeider som snekker, og har ofte ikke tid til å være mer sammen med sønnen sin. Men en arbeider som nylig har fått sparken planlegger å bruke den lille gutten for å ta hevn mot faren hans.
Eidsfjellet naturreservat
Eidsfjellet naturreservat er et skogområde helt vest i Våler og Åsnes kommuner. Området består for en stor del av gammelskog, med mange småmyrer. Mellom Odalsfjellet og Fjellråknappen er også et noe større myrområde.
Berggrunnen består mest av gneis som gir et næringsfattig jordsmonn, men også noe gabbro. Myrene er av næringsfattig type.
Skogen er i stor grad påvirket av tidligere hogst, og er særlig i sør preget av ensaldret granskog med lite læger og dødved. Det er likevel funnet tre rødlistearter i området, og reservatet har ifølge Miljødirektoratet «potensial for å utvikle en interessant suboseanisk preget flora og fauna».
Ved Nordfjellkampen nord i reservatet finnes Opptrekkern, som er en enkel bu man kan bruke til overnatting.
Plante- og dyrelivet er vernet mot skade og ødeleggelse. Motorisert ferdsel er forbudt. Sykling og ridning er bare tillatt på veien til Øvre Gåsvatn.
Folkevandringstiden
Folkevandringstiden er en betegnelse skapt av moderne historikere for å beskrive et tidsforløp og en hendelse i Europas historie innenfor tidlig middelalder da det skjedde massive folkeforflytninger i Europa. Skriftlige kilder fra perioden forteller om hyppige invasjoner og plyndringer av fremmede folkeslag i Romerriket. Folkevandringene var en av de viktigste utløsende grunnene til Vestromerrikets fall. Det antas at det var hunernes bevegelser i det østlige Europa, på 200-300-tallet, som var hovedårsaken til folkevandringene. De viktigste stammene blant germanerne som slo seg ned, i eller på grensen av Romerriket, var gotere, vandaler og frankere, men andre folkeslag, både slaviske og keltiske, migrerte også i denne perioden.
Skriftlige kilder
De skrifter som vitner om tidsrommet mellom år 300 til 800 e. Kr. er i overveiende grad sporadiske og latinske. Romerske forfattere skrev om folk nord for Alpene og utenfor Romerriket som barbarer de hadde vanskelig for å forstå. Blant de verker som har gitt beskrivelser finnes Jordanes verk De origine actibusque getarum (Om goternes opprinnelse og gjerninger) som er en forkortet utgave av et tapt verk av den latinske forfatteren Cassiodorus (død ca. 585). Verket nevner flere germanske stammer med navn. En skildring om goterkrigen ble skrevet på midten av 500-tallet av den greske historieskriveren Prokopios. Gregor av Tours’ Frankerkrønikier og de eldste lovene til de eldste ulike germanske stammene representerer kilder som benyttes i forståelsen og tolkningen av arkeologiske spor. De romerske forfatterne Cæsar og Tacitus, selv om de skrev i tiden før folkevandringstiden, har også gitt mange opplysninger om kelterne og germanernes liv og skikker.
I tillegg finnes det også sekundære skriftlige kilder som kan ha betydning for forståelsen. Her finnes runeskrifter, hvorav de eldste som er funnet i Norge strekker seg tilbake 200-tallet. Gårdsnavn og stedsnavn gir også skriftlige spor til puslespillet. Den norrøne litteraturen ble skrevet mellom år 1000 og 1300, men var basert på en muntlig litteratur om myter og sagn som strakte seg tilbake til folkevandringstiden. Den mest betydningsfulle forfatteren, islendingen Snorre Sturlasson, skrev at «I denne bok lot jeg skrive gamle frasegn om de høvdinger som har hatt sitt rike i Nordlandene.» Den muntlige, episke litteraturen hadde vært kjent i et halvt tusen år før islandske skribenter fikk dem skrevet ned.
Blant de som forteller om de eldste tider, er Volsungesaga av stor betydning, ikke så mye for dens historiske, men for dens mytologiske verdi. Volsungesaga ble rundt 1200 forvandlet til kristen ridderromantikk av ukjent østerriksk hoffdikter i verket Nibelungenlied som komponisten Richard Wagner senere videreførte til operaen Nibelungenring. Tilsynelatende norrøne helter som Sigurd Fåvnesbane, tyske Sigfrid, var gamle fellesgermanske sagnhelter som indirekte forteller om Burgunderrikets undergang da kong Gundicar (norrønt Gunnar, tysk Günther) dør sammen med sitt folk i et forgjeves forsøk på å stanse hunerne ledet av «kong Atle».
En runestein i Sverige, hogd på begynnelsen av 800-tallet, viser hvor omfattende gjennomgripende folkevandringene var for Europa, ved at den omtaler «Tjodrik den djerve».
Perioden som historisk begrep
Epoken mellom år 400 til år 800 betegnes også, helhetlig, som tidlig middelalder. I eldre historiefremstilling ble den betraktet som «den mørke middelalder». Folkevandringstiden markerer også overgangen fra senantikken til middelalderen. I Skandinavia benyttes i tillegg betegnelsen germansk jernalder, etter som en del historikere mener at folkevandringstiden er et foreldet begrep. I Norge er det også stundom vanlig å dele perioden i to: Folkevandringstiden fra ca. 400 til 560/570, og deretter Merovingertid fra ca. 560/570 til 800. Den siste perioden kjennetegnes ved framveksten av frankere, angelsaksere og ny byetablering.
Den i utgangspunktet nøytrale betegnelsen «folkevandringstiden» stammer fra tysk forskning, «Völkerwanderung». Denne betegnelsen har røtter i den romantiserende historieforståelse, som også ga utgangspunkt for kunsten Goethe, Wagner og Nietzsche sto for.
I den latinske kulturen kalles folkeforflytningene, eller migrasjonene, for invasjoner, til og med barbarenes invasjoner (Invasioni Barbarichi), ved den oppfatning, som går tilbake til antikken, at de nordiske folkeslagene, i sammenligning med Italias romere, var usiviliserte og primitive. Disse barbarene fikk skylden for Romerrikets fall, og for at den europeiske sivilisasjon sank ned i den mørke middelalder; en nedgangsperiode som varte helt fram til den italienske renessanse.
Som kontrast til italienernes syn på germanerne, ble folkevandringene, spesielt i tysk historieskrivning, beskrevet som en kraftfull germansk ekspansjon inn i Frankrike, England, Italia og Spania. Denne tolkningen av folkevandringene ble assosiert med den tyske nasjonalismen på 18- og 1900-tallet, og skulle forklare den senere tyske ekspansjon (jf. Drang nach Osten = «Trangen til å gå mot øst»). Den nazistiske ideologi om «Lebensraum» («Livsrom») kan ha skaffet seg tanker herfra.
Engelskspråklig historieskrivning benytter også betegnelsen «barbarinvasjon», også i dag, noe som er problematisk for historikere som bestreber et nøytralt perspektiv. Migrasjonsperioden (Migration periode) er derfor det foretrukne begrepet ettersom de såkalte invasjoner ikke nødvendigvis var fiendtlig i sin helhet. Noen folkegrupper tok muligheten til å migrere til landområder som allerede var tynt befolket og dårlig opprettholdt av et smuldrende romersk overherredømme.
Flere årsaker
Når folkevandringen startet er usikkert eller åpent for tolkninger. Tradisjonelt har historikerne brukt Alariks plyndring av Roma i år 410 som innledningen. Andre har pekt på hunernes angrep på østgoterne. Avslutningen blir ofte markert med etableringen av det karolingiske dynasti, med Pipin den yngres tronbestigelse i år 751. Andre ser på langobardenes angrep på Italia i år 568 som avslutning på perioden. Generelt blir tidsrommet plassert grovt sett mellom år 400 og år 800.
Årsaken til folkeforflytningen er ikke fullstendig forstått eller belyst, men forskerne peker på flere faktorer: overbefolkning, klimaforandringer, pestutbrudd, hungersnød, en germansk krigerideologi, at hunerne strømmet inn over Øst-Europa og ikke minst at Romerriket hadde råtnet på rot og gikk i oppløsning. Kanskje var det mange faktorer samlet som fikk Europa til å bli satt i bevegelse.
Omfanget av folkevandringene er også usikkert. Flere har forsøkt å regne ut antall mennesker som bosatte seg i de nye områdene, men det har vært en umulig oppgave. I dag er oppfattelsen om at folkevandringene var invasjoner forlatt av den moderne historieforskning. De besto heller av stammer som utnyttet Romerrikets splittelse og økonomiske krise til å bosette seg i tynt befolkede deler av imperiet.
Folkevandringen er oppdelt i to faser. Den første var mellom år 400 og 550, og sett fra Middelhavet, besto det av at germanske stammer presset seg sørover og vestover mot Romerriket. Den andre fasen var mellom 550 og 800, og besto først og fremst av den slaviske innvandringen til Balkan. Etter år 800 begynner middelalderen og i Norden, vikingtiden. I løpet av 800- og 900-tallet skjedde det også folkevandringer, eksempelvis norrøne folk, vikinger, madjarere og tyrkere, men de regnes tradisjonelt ikke som en del av folkevandringstiden ved at omfanget og konsekvensene var mye mindre.
Galina Sjamrai
Galina Jakovlevna Sjamrai russisk: Галина Яковлевна Шамрай (født 5. oktober 1931 i Tasjkent i nåværende Usbekistan) var en sovjetisk turner som deltok i de olympiske leker 1952 i Helsingfors.
Kalintsjuk ble olympisk mester i turn under sommer-OL 1952 i Helsingfors. Hun var med på det sovjetiske laget som vant lagkonkurransen foran Ungarn og Tsjekkoslovakia. De andre på laget var Nina Botsjarova, Pelageva Danilova, Medeja Jugeli, Maria Gorosjovskaja, Galina Minaitsjeva, Ekaterina Kalintsjuk og Galina Urbanovitsj.
Folkevandringstiden
Klimaendringer
Det finnes bevis på klimaendringer på 400- og 500-tallet. Disse endringene førte til at klimaet ble kaldere og våtere. Det betydde at vekstsesongen for bøndene ble kortere og at høyereliggende områder ble uegnet for korndyrking. Dendrokronologi, eller åreringdatering ved hjelp av trær, har avdekket at det skjedde en spesiell klimatisk endring i år 540.
Nedgangen i jordbruket førte til store demografiske endringer i de områder hvor den dyrkbare jorden allerede var utnyttet fullt ut. Arkeologiske spor fra Sørvestlandet, i Norge, viser at flere hundre gårder ble forlatt på 500-tallet. På Romerike endres tuntettheten på hus mot år 600, og i Norrland i Sverige forsvinner de store gårdsanleggene. En rekke endringer i bosetningen vises i gravskikker, stilpreg på gjenstander og i språket. Spesialproduksjonen av smykker synes å opphøre på handelsstedet Helgö i Sverige. I Trøndelag bryter den sofistikerte kunnskapen om jernutvinning sammen på 500-tallet, og går tapt.
Først på 700-tallet synes det igjen som det oppstår vekst, noe man blant annet kan sees i det økte antallet store gravhauger, og dermed økte sosiale forskjeller, eksempelvis Sveinhaugen på Ringsaker i Hedmark. På Vestlandet har man funnet den eldste skipsgraven i Skandinavia, på Karmøy i Rogaland. Funnet var svært rikt og ble antagelig anlagt rundt år 720.
Det er vanskelig å rekonstruere temperaturen i Europa bakover i tid, men forskerne er stort sett enig om hovedtrekkene, basert på studier av blant annet isbrekjerner, endringer i nivåene i innlandsvann og sjø, myrvekst, treringstudier, arkeologi og andre årsaker. Der hvor forskerne er noe uenige er det på graden av svingninger i temperaturene. Det er nå klart at det var en betydelig kuldeperiode i løpet av folkevandringstiden rundt år 500 som førte til økt skogvekst i store deler av nordlige Europa og Skandinavia.
Denne kuldeperioden ble avløst av en ny varmeperiode i høymiddelalderen noe som førte til vekst og ekspansjon for befolkningen og jordbruket i flere århundrer, fra 700 til 1000. I denne varmeperioden var det varmt og tørt med eksempelvis høyere tregrense og minsket isbredannelse inntil den ble avløst av en ny kjøligere og våtere periode fra rundt 1400, den såkalte «lille istid», med store konsekvenser for et jordbruksbasert samfunn.
Epidemier og hungersnød
Historiske kilder forteller om en byllepest som best lar seg sammenligne med svartedauden i middelalderen. Denne pesten raste i områdene rundt Middelhavet, og deretter store deler av Europa etter år 545. Den kjennes som den justinianske pesten, og alt tyder på at den hadde stor dødelighet. Det første kjente utbruddet skjedde i Etiopia i 541. Samme år ble Alexandria, Antiokia, Konstantinopel og kysten av Spania rammet, sannsynligvis på grunn av skipshandelen. I 543 var den alt nådd fram til Roma og Marseille, og gjennom Gallia helt opp til elven Mosel ved Trier. Skriftlige kilder viser at pesten nådde de angelsaksiske kongedømmene i Britannia og dessuten Irland.
Det er ingen kilder på at pesten nådde Norge, men den benyttes indirekte som den viktigste forklaringen på de endringer som skjedde på 500-tallet. I tillegg var pesten ikke en enkeltstående epidemi, men noe som, i middelalderen, kom i bølger. I Gallia kom den på nytt i 570, 580 og 588, og vi vet at den hadde stor effekt på Østromerriket, kanskje like ødeleggende som svartedauden var på 1300-tallet.
Man antar pesten og befolkningsreduksjon også var en betydningsfull årsak til at det komplekse urnordiske språket endret seg drastisk i Norge, blant annet ved at ordene ble kortet ned i lengde. Dette kalles for synkopetiden, tiden mellom år 500-700, og fra rundt år 700 begynner språket igjen å stabilisere seg til det som ble norrønt eller gammelnorsk språk.
Økologi og krig
De germanske stammene drev kveg- og åkerdrift generasjon etter generasjon, og når de flyttet på seg var en av årsakene at jorda var overgjødslet og utpint. Arkeologien har avdekket gamle brakkgårdsbruk, spesielt som i det lette jordsmonnet i Jylland i Danmark hvor den dyrkbare jorden ble forringet ved at næringssaltene ble vasket ut. Samtidig synes befolkningsantallet å ha vokst. Flere munner å mette krevde større dyrkingsareal, noe som igjen skapte behov for mer gjødsel, hvilket betød flere kveg. Den danske arkeologen, Lotte Hedeager, skriver at «Når store befolkningsgrupper, på grunn av økologisk krise eller et direkte sammenbrudd av økosystemer, ble tvunget til å forlate sine hjemtrakter, ble krig og kamp en nødvendighet for å forsvare det man hadde eller tilkjempet seg nytt. Krigernes status var derfor høy.»
De germanske stammenes eksistens var bygget opp på krigerideologi. Krig var en del av de sosiale normene. Kamp og dåd var en mulighet til stige i sosial anseelse. Når man slåss om land var det for å skaffe seg kontroll over områdets jordeiere og skaffe seg avgifter. Fra år 75 til 300 endret det germanske samfunnet seg fra mindre til større jordbruksenheter. Storbøndene og krigeraristokratiet fikk felles interesser. Kontrollen over jorda ble en kilde til rikdom. Om denne orden ble forstyrret kan man se for seg en dominoeffekt. Hvis én stamme eller folkeslag flyttet på seg kunne det sette press på en annen og videre. En grunn til at stammer kom i bevegelse kan blant annet ha hatt sin årsak krigerideologiens nødvendighet av krig og plyndring.
Krigersamfunnet forutsetter kun krig, og det er også ideologiens svakhet. Hensikten med både germanernes, og senere hunernes angrep på Romerriket, var å presse det for gull og kostbarheter. Det er ingenting som tyder på at hunerne gjorde noe med de landene de erobret. Når plyndring eller utpressing ikke var mulig, falt også begrunnelsen for deres egen eksistens bort.
Enevelde uten økonomi
Ifølge historikeren Denys Hay var det ikke merkelig at Romerriket forsvant, men at det lyktes å overleve så lenge. Motivet bak Romerrikets ekspansjon var byttet, rikdommen i våpen, metaller og slaver som strømmet inn til Roma og andre italienske storbyer. I det første århundre saknet erobringen hen og minskende inntekter skapte sivil uro i Roma inntil makten ble plassert hos én mann, keiseren. Senatet som lenge hadde vært statens øverste myndighet mistet gradvis sin betydning etter hvert som keiseren og hans støttespillere kontrollerte hæren, provinsene og Roma.
Roma levde på skatter fra provinsene, ikke av handel eller industri. Handelsskipene i Middelhavet var i stor grad styrt fra utlandet. For romerne var lånevirksomhet den viktigste handelen. Jorda ble utnyttet gjennom storgodsdrift basert på et lite effektivt system av slaver, men da aggressiv erobring ebbet ut minsket også tilgangen på slaver. Hærens posisjon ble uunngåelig politisk i et samfunn innrettet på krig og hadde makt til å både utnevne og avsette keisere. Grensene ble vernet ved å verve ikke-romerske soldater. For å få fylt upopulære stillinger ble de gjort arvelige, fra å inneha et offentlig embete til bakere, tømmerhandlere og skipsførere. Mangelen på slaver førte til at storgodsene gradvis ble splittet opp og leid ut til leilendinger, coloni, offisielt frie bønder, men bundet til jorda og uten rett til å flytte eller gifte seg uten tillatelse,disse bøndene ble også kalt livegne.
Ridley Borchgrevink
Ridley Yngvar Borchgrevink (født 1. februar 1898, død 2. juli 1981 i Asker) var en norsk tegner, grafiker, illustratør og maler. Han ble særlig kjent for sine mange dyretegninger.
Bleckley County
Bleckley County er et fylke i den amerikanske delstaten Georgia. Administrasjonssenteret ligger i Cochran.
Ridley Borchgrevink
Liv og virke
Ridley Borchgrevink ble født i Wimbledon i England som sønn av den norske polarforskeren Carsten Egeberg Borchgrevink (1864–1934) og hans hustru Constance Prior Standen. Han kom til Norge allerede i 1902. Han studerte ett år ved NTHs arkitektlinje i Trondheim i 1918 og seinere zoologi ved Universitetet i Oslo. I perioden 1920–1923 var han elev hos billedkunstnerne Othon Friesz, Raoul Dufy, André Lhote og Pedro Araujo i Paris. Han reiste mye og foretok flere studiereiser, blant annet til Marokko, Kenya (1931–1932 og 1947–1948) og Uganda. I 1924 foretok han en jordomseiling med opphold i Sørøst-Asia og Vestindia. Han reiste også i Norge.
Folkevandringstiden
Enevelde uten økonomi
Antallet soldater i legionene sank, en gang bestående av 6000 mann, men under keiser Konstantin var den romerske hær bestående av kun en sjettedel av soldater som verken var romere eller knapt nok fødte i Italia. Nedgangen må ses i sammenheng med at antallet legioner måtte stadig økes kraftig for å vokte grensene. I løpet av denne utviklingen begynte trykket mot grensene å bli større og større, og Romerriket ble rystet i de neste 400 årene av voldsomme påkjenninger. Uansett hvor sterkt Romerriket hadde vært ville det ikke ha vært i stand til å stå imot bølgen av germanere og slavere fra nord og øst, hunere og avarer fra enda lengre øst, og med tiden også muslimske armeer som erobret Lilleasia og Nord-Afrika. Etter hvert som imperiet skrumpet sammen flyttet tyngdepunktet østover til Konstantinopel hvor gresk, ikke latin var den bærende kultur. Storbyen i øst hadde i motsetning til Roma en bærende økonomi ved å være knutepunktet mellom to store innlandshav og handelsvegene mot nord, øst og syd. Konstantinopel hadde derfor økonomi til å bære et Østromersk keiserdømme i tusen år.
Ridley Borchgrevink
Liv og virke
Borchgrevink debuterte på Høstutstillinga i Oslo i 1921, og deltok siden nesten hvert år fram til 1972. Deltok også på utstillingen 9 unge malere i Kunstnerforbundet 1928, sammen med Leon Aurdal, Bernt Clüver, Sigurd Danifer, Henrik Finne, Per Lund, Rolf Rude, Otto Sverdrup og Trygve Torkildsen. Nasjonalgalleriet i Oslo har flere tegninger, litografier og malerier av ham.
Folkevandringstiden
Barbarene kommer
I flere år hadde romerne, i det som har blitt karakterisert som «ustabil likevekt», klart å holde germanerne ute, og sikre imperiets egne innbyggere den romerske freden. Det første varselet på at tidene endret seg kom i år 162, da germanerne klarte å trenge gjennom grensen og plyndre på romersk jord. De ble slått tilbake gjentatte ganger, men i 167 trengte en invasjon av flere stammer igjennom, og nådde helt fram til Adriaterhavet. Nok en gang ble de slått tilbake, og i 172 og året etter, førte Marcus Aurelius kampene over på germansk territorium (dagens Tsjekkia og Slovakia), med hensikt å fjerne problemet der det var. Det ble både kostbart og uoverkommelig. Etter at keiseren var død sluttet hans sønn en såkalt æreløs fred.
Ridley Borchgrevink
Liv og virke
Andre norske dyretegnere er blant andre Omar Andreen, Eivind Nielsen og Viggo Ree.
Folkevandringstiden
Barbarene kommer
Romerriket var ikke lenger sterkt og velfungerende. Mellom år 235 og 285 var det hele 26 keisere og kun én av dem døde en naturlig død. Om ikke riket ble herjet av germanske stammer ble det herjet av rikets egne legionærer. Sammenbruddet kom ved at de rikeste provinsene begynte å organisere sitt eget forsvar. Den rike handelsbyen Palmyra i Syria og Gallia oppkastet seg til selvstendige kongedømmer. Det galliske riket eksisterte fram til 258, da keiser Aurelian igjen klarte å gjenopprette rikets enhet for ennå en stund.
Arianismen og folkevandringen
Takket være goteren Wulfilas misjon var en rekke av de germanske folkestammer som la ut på vandring blitt kristnet, men som arianere. De var dermed ikke katolikker, ettersom Arius' lære var blitt forkastet av konsilet i Nikea. Da disse germanske gruppene veltet inn over Det romerske rikes grenser hadde mange av dem vært arianske kristne i mer enn hundre år.
Resultatet ble ikke den konflikt mellom nikenske (katolske) og ikke-nikenske (ikke-katolske) kristne som man kanskje kunne ha forventet. Det ble heller slik at det ble opprettet en ny ariansk kirkelig struktur for innflytterne, som bestod side om side med den gamle katolske. De germanske eliter var arianere, de erobrede folkeslag forble katolikker. Noen forskere anser at denne ordningen med parallelle kirkelige strukturer ikke var primært et utslag av en religiøs toleranse fra erobernes side, men snarere et behov for å holde på noe som markerte deres egenart i det folkehav av ikke-germaner som de nå hersket over og til å begynne med ikke ville bli assimilert i.
Selv om de fleste germanske stammer tolererte de nikenske kristne i å pleie sine strukturer og tro, var det ikke slik overalt. Vandalene forsøkte i mange tiår å få sine nordafrikanske nikenske undersåtter å få over til ariansk tro: De utviste det nikenske (katolske) presteskap, oppløste klostre og la et stort press på befolkningen.
Etterhvert mistet imidlertid arianismen sin kraft. Ved begynnelsen av 700-tallet hadde de germanske rikene enten blitt erobret av nikenske nabofolk, eller de hadde av egen kraft glidd over til katolsk nikensk tro.
Hunerne kommer
Goterne var den sterkeste av de germanske stammene. Fra Østersjøen, i dagens Polen, hadde de, i løpet av 200-tallet, nådd fram til den romerske grensen ved Svartehavet. Her etablerte de seg i to store stammeforbund, ostrogoterne og visigoterne, eller øst- og vestgotere. De ekspanderte videre østover, over elva Don og ut på de kirgisiske steppene, men her møtte de sin skjebne, i form av hunerne. Hunerne var et asiatisk nomadefolk, med fryktede krigere til hest, som var kommet i en bevegelse mot vest. Goterne hadde ingenting å stille opp imot dem, og ble valset ned. Hunerne stormet videre, over Donau, hvor de knuste vestgoterne som søkte beskyttelse innenfor det romerske imperiets grenser. Romerne lot dem slå seg ned for å fungere som buffersone mot hunerne.
Europa i smeltedigelen
Nord-Europas befolkning var i bevegelse allerede før hunerne stormet inn, men deres invasjon fra år 375 akselererte uroen og førte til at store germanske folkegrupper ble presset vestover. Snart var hele Europa påvirket av vandringsbølgen, unntatt i Skandinavia og hos balterne. Vinteren 406-407 krysset vandalene, burgundere, svebere og andre germanske folkegrupper Rhinen og gikk inn i Gallia og i 476 ble den siste vestromerske keiseren med det pompøse navnet Romulus Augustus avsatt av den germanske høvdingen Odovaker. Nye kongeriker ble etablert innenfor det gamle Romerrikets grenser, og nye folkegrupper satte navn på Europakartet. Det Europa som vi kjenner i dag havnet i støpeformen utover 400-tallet: Vandalene ga navn til Andalucía, langobardene til Lombardia, anglerne til England og frankerne til Frankrike.
I løpet av hele 400-tallet og 500-tallet brøt folkeslag gjennom Europa, vandret store distanser, utkjempet blodige slag, kun for å forsvinne eller bli assimilert i større folkeslag i de områder de hadde bosatt seg i. Germanerne hadde sin egen kultur med egne uskrevne lover basert på sedvanerett og de talte et felles språk. Kun mot vest og i nord i Britannia og i Bretagne ble talt et annet språk, keltisk. Den festningsvoll som kong Offa på 700-tallet bygde mot Wales var også en språkbarriere mellom keltiske Wales og germanske England. En annen språkgrense som fortsatt finnes, gikk mellom fransktalende og nederlandsktalende (flamsk dialekt) i Belgia og oppsto på 400-tallet. På 600-tallet hadde det vestlige Europa stort sett de språkskiller som gjelder i dag.
Divertimento
Divertimento (fra italiensk divertire, «å underholde»; flertall: divertimenti) er et lettere musikkstykke med mange korte satser. Antallet satser er som regel fra en til ni, men det finnes minst ett med hele tretten satser. Divertimenti har gjerne en underholdende og munter karakter, ofte spilt som taffelmusikk eller utendørs. Fram mot slutten av 1700-tallet var divertimenti populære ved europeiske hoff. En av de mest kjente komposisjonene er Wolfgang Amadeus Mozarts Divertimento i F-dur, KV 138. Av andre komponister som skrev divertimenti kan nevnes Leopold Mozart, Carl Stamitz, Joseph Haydn og Luigi Boccherini.
På 1800-tallet ble divertimentoen umoderne, men noen 1900-talls-komponister har tatt i bruk formen, eksempelvis Béla Bartók med Divertimento for strykeorkester og Leonard Bernstein med Divertimento for Symphonic Band.
Infinite (Stratovarius-album)
Infinite er det åttende studioalbumet til det finske power metal-bandet Stratovarius. Limited Edition-utgaven av albumet inneholdt en bonus-CD med to ekstra spor, i tillegg til et ekstra hefte og et klistremerke.
Kari Skrede
Kari Skrede (født 21. februar 1942 i Faleide i Nordfjord) er en norsk økonom og demograf. Hun er cand.oecon. fra Universitetet i Oslo (1969). Hun var nasjonal viseformann i Norsk Studentsamband/Norsk Studentunion (1963–64) og nestformann (våren 1965) i Det Norske Studentersamfund. Hun har også vært aktiv i partiet Venstre, bl.a. som leder i Studentvenstrelaget (1963) og Norges Liberale Studentforbund (nå Liberale Studenter)  (1965–66). Hun var forsker (fra 1970) (og direktør (1988–95) ved Institutt for anvendt sosialvitenskapelig forskning (senere Institutt for sosialforskning, INAS, nå en del av Norsk institutt for forskning om oppvekst, velferd og aldring, NOVA ). Byråsjef i Forbruker- og Administrasjonsdepartementet (1977–79). Fra 1995 forsker i Statistisk sentralbyrå, i 1995–96 og 2000–06 forskningssjef og leder av Seksjon for demografi og levekår. Hun har også vært medlem av en rekke styrer, råd og komiteer og har ledet to offentlige utredninger hhv om familiebeskatning (NOU 1976: 12) og om norsk bibliotekvesen (NOU 1991:14). Hun er æresmedlem i Norsk demografisk forening.
Kari Skrede er gift med Nils Petter Gleditsch. Hun er tremenning av skiløperen Per Knut Aaland og av forfatteren Wilfred Skrede. Hennes far var fetter av dikteren Ragnvald Skrede.
Nicola Porpora
Nicola Antonio Porpora (1686–1768) var en italiensk komponist og sanglærer. Han var kjent som en virtuos utøver av den italienske arie.
Liv og virke
I juli 1715 begynte Porpora som sanglærer ved Conservatorio Sant' Onofrio i Napoli. Mange av elevene ble kjente sangere, eksempelvis kastratsangerne Caffarelli (Gaetano Majorano) og Antonio Uberti. Sistnevnte tok kunstnernavnet Porporino til ære for sin lærer. Den mest berømte var likevel Farinelli (Carlo Broschi).
Farinelli fikk sitt store gjennombrudd under karnevalet i 1721, da han debuterte med Porporas opera Eumene. Farinellis store suksess på operascenene førte til framgang også for Porpora, som i 1722 sa opp stillingen ved Conservatorio San Onofrio for å konsentrere seg om Farinellis sangkarriere. Etter tre år fikk han en offisiell ansettelse igjen, nå som leder av Ospedale degli Incurabili i Venezia. Fram til da hadde Porpora bare skrevet en og annen opera, men produserte nå i rask rekkefølge en rekke operaer som ble oppført på de viktigste operascenene i Italia. I disse årene rivaliserte han med Leonardo Vinci om rangen som den mest populære operakomponisten i Italia. Vincis konkurransefortrinn var at han samarbeidet med Pietro Metastasio, tidens mest etterspurte librettist, mens Porpora hadde de beste sangerne: hans egne lojale elever. Rivaliseringen tok først slutt med Vincis tidlige og brå død.
I 1733 slo Porpora til på et tilbud om å bli kunstnerisk leder av Opera of the Nobility i London. Prinsen av Wales støttet «Adelsoperaen» og hensikten var å konkurrere ut det Georg II-støttede operaforetaket til Händel. Etter fire års ødeleggende konkurranse gikk begge operaforetakene konkurs. De kunne vise til gode besøkstall, men inntektene gikk med til å lønne de stadig høyere gasjerte sangerne.
Yoshinori Ohsumi
Yoshinori Ohsumi (japansk: 大隅 良典, Ōsumi Yoshinori, født 9. februar 1945 i Fukuoka) er en japansk cellebiolog som er spesialist på autofagi. Han er siden 2009 professor emeritus ved Tokyo Kogyo-universitetets Frontier Research Center.
Nicola Porpora
Liv og virke
Etter London forsøkte Porpora å få innpass ved keiserhoffet i Wien, men mislyktes, og etter et mellomspill i Dresden vendte han tilbake til Napoli. Der fikk han igjen en offisiell stilling og kunne fortsette å skrive operaer. I 1752 etablerte han seg som sanglærer i Wien. Tilfeldigvis bodde den unge Joseph Haydn i samme leiegård, og fra midten av 1750-årene ansatte Porpora ham som kammertjener og klaverakkompagnatør for Porporas elever. I 1760 vendte Porpora tilbake til sin fødeby og ble kapellmester ved Conservatorio di Santa Maria di Loreto. Etter en mislykket operaoppsetning samme år trakk han seg tilbake fra operascenene. Året etter sa han av ukjente grunner opp ved konservatoriet.
Yoshinori Ohsumi
I oktober 2016 ble han tildelt nobelprisen i fysiologi eller medisin.